[{"text_idx": "#000000", "text": "Andmete kogumine ja automaattuvastus (Auto ID)"}, {"text_idx": "#000001", "text": "E-kaubanduse ja\u0308rgmine samm on tuua pood linnast va\u0308ljas elavale inimesele la\u0308hemale"}, {"text_idx": "#000002", "text": "Laia poevalikuga ostukeskused on Eesti suuremates linnades juba mo\u0303nda aega inimestele piisavalt la\u0308hedal. Enamasti saab klient vabalt valida, kas sooritada sisseoste kodule la\u0308hemal va\u0308iksemas kaupluses vo\u0303i minna pisut kaugemal asuvasse ostukeskusesse. Olukord on keerulisem ho\u0303reda asustusega piirkondades, kus pood asub inimese jaoks liialt kaugel vo\u0303i pannakse need u\u0308ldse kinni, kuna ta\u0308issuuruses poe u\u0308lalpidamine on suhteliselt kallis. Baltikumi suurima kaubandustehnoloogiaettevo\u0303tte StrongPoint Baltikumi tegevjuhi Rimantas Maz\u030culise so\u0303nul peitub lahendus kaubakappides, mis on poe u\u0308lalpidamiskuludega vo\u0303rreldes soodsad, seega tasuvad need a\u0308ra ka kohtades, kus elab va\u0308hem inimesi."}, {"text_idx": "#000003", "text": "Maz\u030culise so\u0303nul on juba praegu mitmeid ha\u0308id na\u0308iteid lahenduse toimimisest vo\u0303tta Norrast, Rootsist ja ka Eestist. Esimese kahe puhul on tegu suurte riikidega, mis on suures osas kaetud ma\u0308gedega, seega on ko\u0303igi inimesteni jo\u0303udmine kaubandusteenusega korralik logistiline va\u0308ljakutse. Seeto\u0303ttu on fu\u0308u\u0308siliste poodide u\u0308lalpidamine veel keerukam, kuna nendesse on pu\u0308sivalt vaja kaubavarusid viia ning leida inimesi, kes seal to\u0308o\u0308tada tahaksid."}, {"text_idx": "#000004", "text": "\u201eU\u0308ks selline asula on na\u0308iteks Nevlunghavn, kus elab napilt u\u0308le tuhande inimese ning mis asub teistest suurematest linnadest kaugel. Poe pidamine asulas oleks liialt kallis, seega on linna paigaldatud kaubakapid. Inimesed saavad endale sobivad tooted e-poest a\u0308ra tellida ja need toimetatakse valitud ajal kappi. Lahenduse suureks eeliseks on see, et kauba valik saab olla a\u0308a\u0308rmiselt lai, kuna tooted tuuakse suuremast poest otse kliendile,\u201c so\u0303nas Maz\u030culis."}, {"text_idx": "#000006", "text": "Sarnaseid lahendusi kasutatakse rohkelt ka Rootsis, kus on praeguseks paigaldatud u\u0308le 200 kaubakapi. Inimesed saavad valida laia tootevaliku hulgast endale meeldivad asjad ning need tuuakse ma\u0308a\u0308ratud ajal kohale. Seeja\u0308rel saab klient nendele ise ja\u0308rele minna, muretsemata poe lahtiolekuaegade pa\u0308rast."}, {"text_idx": "#000007", "text": "Lisaks sellele on Maz\u030culise so\u0303nul muutunud kaubakapid populaarseks ka suuremate ostukeskuste juures, kuna sinna on inimestel rohkem asja ja koos muude kaupadega saab neist ka toidu peale vo\u0303tta."}, {"text_idx": "#000008", "text": "\u201eOluline muutus kaubakappide vallas on viimasel ajal olnud see, et neisse on vo\u0303imalik tellida ka riknevaid tooteid, mis vajavad ku\u0308lmutamist. Na\u0308iteks piimatooted vo\u0303i su\u0308gavku\u0308lmutust vajavad kaubad. Nende jaoks on kaubakapis eraldi osa, et ko\u0303ik tooted pu\u0308siksid nende jaoks ideaalses seisus ja temperatuuril,\u201c u\u0308tles Maz\u030culis."}, {"text_idx": "#000009", "text": "Ko\u0303ige suuremaks mo\u0303juriks kaubakappide populaarsuse kasvul on no\u0303udlus ja muutused turul. Viimase aja suurim kaubandussektori mo\u0303jutaja on muidugi koroonaviirus, mis on suunanud inimesi rohkem kontaktivabade kaubanduslahenduste poole vaatama. Seda on eriti selgelt na\u0308ha Eestis, kus paigaldatud on juba u\u0308le 20 kaubakapi ning samuti on huvi lahenduse vastu kiirelt suurenemas ka Leedu turul. Inimesed otsivad aina rohkem lahendusi, kus neil on vo\u0303imalik enda sisseostud kontaktivabalt sooritada. Seega lisaks kaubakappidele on ma\u0308rkimisva\u0308a\u0308rselt to\u0303usnud ka iseteeninduskassade, kontaktivabade maksete ja toidukullerite kasutamise populaarsus."}, {"text_idx": "#000010", "text": "\u201eMe na\u0308eme selgelt, et inimesed soovivad aina laiemat valikut lahendusi, kuidas enda soetatud tooted ka\u0308tte saada ja u\u0308heks selliseks vo\u0303imaluseks on selgelt kaubakapid. Norstati korraldatud ku\u0308sitluse kohaselt kasutaksid lahendust alati vo\u0303i aeg-ajalt kolm klienti viiest, kuna tegemist on kiire ja mugava kaubanduslahendusega. Lisaks on see va\u0308ga paindlik, kuna kaubakapp sobib ha\u0308sti nii suure poe ko\u0303rvale kui ka va\u0308iksemasse asulasse, asendama fu\u0308u\u0308silist poodi, mille u\u0308lalpidamine oleks liialt kulukas,\u201c ra\u0308a\u0308kis Maz\u030culis."}, {"text_idx": "#000012", "text": "Tellige tehnoloogia ja jaemu\u0308u\u0308giteemaline uudiskiri"}]